Flugskeytum skotið á bandaríska herstöð í Írak Skammdrægum loftskeytum var skotið á bandaríska herstöð í Írak í gærkvöldi , en þetta er önnur árásin sem gerð er á fjórum dögum . Enginn er sagður hafa látist í árásinni og enginn hefur lýst yfir ábyrgð á henni . Önnur árás var gerð á bandaríska herstöð í Írak síðasta sunnudag . Fréttablaðið / AFP Miðvikudagur 15. janúar 2020 Auglýsing Loftskeytum var skotið á bandaríska herstöð í Írak í gærkvöldi . Breska blaðið Metro greinir frá því að á herstöðinni séu einnig tvö hundruð breskir hermenn . Ekki er talið að neinn hafi fallið í árásinni og enginn hefur lýst yfir ábyrgð á henni . Í frétt Metro segir að loftskeytin hafi verið skammdrægari en þau sem skotið var á herstöðvar í Írak í kjölfar árásar Bandaríkjamanna á íranska hershöfðingjann Qassim Suleimani undir lok síðasta árs . Árásinni er lýst sem minniháttar . Önnur árásin í vikunni Enginn hefur lýst yfir ábyrgð á árásinni sem kemur í kjölfar árásar sem gerð var á bandaríska herstöð nálægt Baghdad á sunnudaginn . Fjórir íraskir hermenn slösuðust í þeirri árás . Metro vitnar í bandaríska herforingjann Myles Caggins sem sagði á Twitter að enginn meðlimur herliðs bandalagsmanna hefði slasast í árásinni . Utanríkisráðherra Bandaríkjanna , Mike Pompeo , fordæmdi árásina á sunnudaginn og bað írösk stjórnvöld að láta þá sem stóðu fyrir árásinni sæta ábyrgð . „ Þessi ítrekuðu brot á fullveldi Íraks , framin af hópum sem ekki eru hliðhollir ríkisstjórninni , verða að enda , " sagði Pompeo á Twitter . Írösk stjórnvöld hafa aftur á móti sagt að árásir Bandaríkjanna í Írak , meðal annars á bílalest Suleimani , séu árásir á fullveldi ríkisins . Meðal annars fór íraska þingið fram á að Bandaríkjamenn drægju herlið sitt frá landinu og forsætisráðherra Íraks hefur beðið bandarísk stjórnvöld að útbúa áætlun um hvernig þau dragi hermenn sína til baka . Bandaríkin og Írak beðin um að sýna stillingu Árásirnar eru framdar í skugga vaxandi spennu á milli Bandaríkjanna og Íran , eftir að bandaríkjamenn felldu íranska hershöfðingjann Qassim Suleimani . Íranir hafa heitið hefndum og skutu meðal annars flugskeytum á herstöðvar í Írak . Alþjóðasmafélagið hefur biðlað til landanna að sýna stillingu og beðið um að fundin verði friðsamleg lausn á þeirri stöðu sem upp er komin . Magnist deilurnar enn frekar geti þær ógnað stöðugleika á svæðinu .